
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1. 22.10.2014.a KÜ Narva Sepa 8 poolt kirjaliku nõusoleku andmise taotlus (dok. reg nr. 10622/1-16) Sepa tn 8 korterelamu tehnosüsteemide muutmiseks (ventilatsiooni-, kütte- ja elektrisüsteemide muutmine).
1.2.  03.10.2014.a Jõesuu tn 31a kinnistu omanikult kirjalike nõusolekute andmise taotlused (dok. reg nr. 9946/1-16) vee- ja kanalisatsioonitorustike ehitamiseks. 15.10.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
1.3. 30.07.2014.a Narva EKB Kogudus poolt kirjaliku nõusoleku andmise taotlus (dok. reg nr. 7598/1-16) Rakvere tn 13 hoones  tulekahjusignalisatsioonisüsteemi paigaldamiseks. 31.07.2014.a ehitusprojekt on suunatud Ida Päästekeskusele kirjaliku heakskiidu saamiseks. 29.10.2014. a ehitusprojekt on heaks kiidetud Ida Päästekeskuselt.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:

3.1. Sepa tn 8 korterelamu tehnosüsteemide muutmiseks (ventilatsiooni-, kütte- ja elektrisüsteemide muutmine).
3.2. Jõesuu tn 31a vee- ja kanalisatsioonitorustike ehitamiseks.
3.3. Rakvere tn 13 hoones  tulekahjusignalisatsioonisüsteemi paigaldamiseks.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

